Juvsåsen naturreservat

Juvsåsen naturreservat er et naturreservat i Sigdal kommune. Det består av et område nord for Prestfoss. Området ble vernet 11. desember 2015, utvidet 15. desember 2017 fra ca. 2 655 dekar til 2 793,2 dekar. Reservatet inngår i verneplan for skogvern. Verneforskriften sier at formålet med vernet er «å bevare et område som representerer en bestemt type natur i form av overveiende gammel naturskog rik på død ved og med tydelig preg av tidligere tiders skogbranner. Området har særskilt betydning for biologisk mangfold på grunn av stor forekomst av høyproduktiv, lavereliggende skog, mye gamle trær og død ved i ulike nedbrytingsstadier og mye løvtrær, særlig osp. Artsmangfoldet er svært høyt, særlig av karplanter og vedboende sopp, og det er registrert en rekke krevende og sjeldne arter. Det er en målsetting å beholde verneverdiene i best mulig tilstand, og eventuelt videreutvikle dem.» Referanser